De rødblusede aalborgensere var lørdag eftermiddag store favoritter, da de drog i kamp i håndboldligaen. Modstanderen var oprykkerne fra TMS Ringsted, så det var kun en sejr, der var tilfredsstillende for Aalborg Håndbold. På trods af favoritværdigheden så kom Aalborg Håndbold skidt fra start. I et sløvt spillet første halvleg fik Aalborg-spillerne ikke gang i spillet, og de måtte derfor gå til pause bagud med 14-12. Hvad cheftræner, Stefan Madsen, fortalte sine spillere i pausen skal være uvist, men en ting er sikkert - det virkede. Aalborg-mandskabet var som forvandlet, da de kom ud efter pausen, og de fik hurtigt indhentet TMS Ringsteds forspring. Det gode spil fortsatte for Aalborg Håndbold, der stille og roligt trak fra hele 2. halvleg. Det hele endte med en sikker sejr på 22-31. Med sejren rykker Aalborg Håndbold op på håndboldligaens anden plads. Her er de kun ét point fra Bjerringbro/Silkeborg på første pladsen.

Referat:
Aalborg Håndbold tog lørdag eftermiddag begge point, da de besøgte liga-oprykkerne fra TMS Ringsted.